CELEX: 62012CN0098
Language: da
Date: 2012-02-24 00:00:00
Title: Sag C-98/12: Anmodning om præjudiciel afgørelse indgivet af Bundesgerichtshof (Tyskland) den 24. februar 2012 — Wim J.J. Slot mod 3 H Camping-Center Heinsberg GmbH

28.4.2012   
            
            
               DA
            
            
               Den Europæiske Unions Tidende
            
            
               C 126/9
            
         Anmodning om præjudiciel afgørelse indgivet af Bundesgerichtshof (Tyskland) den 24. februar 2012 — Wim J.J. Slot mod 3 H Camping-Center Heinsberg GmbH
   (Sag C-98/12)
   2012/C 126/17
   Processprog: tysk
   
      Den forelæggende ret
   
   Bundesgerightshof
   
      Parter i hovedsagen
   
   
      Revisionsappellant: Wim J.J. Slot
   
      Revisionsindstævnt: 3 H Camping-Center Heinsberg GmbH
   
      Præjudicielle spørgsmål
   
   
               1)
            
            
               Er der tale om en forbrugeraftale som omhandlet i artikel 15, stk. 1, litra c), i forordning nr. 44/2001 (1), når en erhvervsdrivende gennem udformningen af sin internetside retter sin virksomhed mod en anden medlemsstat, og en forbruger med bopæl inden for denne medlemsstats område på baggrund af oplysningerne på den erhvervsdrivendes internetside rejser til dennes forretningssted, og aftaleparterne dér underskriver en aftale
               eller
               forudsætter artikel 15, stk. 1, litra c), i forordning nr. 44/2001 i så fald indgåelse af en aftale om fjernsalg?
            
         
               2)
            
            
               Såfremt artikel 15, stk. 1, litra c), i forordning nr. 44/2001 derimod skal fortolkes således, at aftaleindgåelsen i så fald skal ske i form af en aftale om fjernsalg:
               Er forbrugerværnetinget i henhold til artikel 15, stk. 1, litra c), i forordning nr. 44/2001, sammenholdt med forordningens artikel 16, stk. 2, fastsat, når aftaleparterne indgår en bindende aftale forud for aftaleindgåelsen om fjernsalg, som umiddelbart derefter munder ud i aftalens indgåelse?
            
         
      (1)  Rådets forordning (EF) nr. 44/2001 af 22.12.2000 om retternes kompetence og om anerkendelse og fuldbyrdelse af retsafgørelser på det civil- og handelsretlige område (EFT 2001 L 12, s. 1).